stanford-oval/wikipedia huggingface dataset:
Willie Nelson
Diskografia > Albumit

Country Willie – His Own Music (1965)
Live Country Music Concert (1966)
Country Favorites - Willie Nelson Style (1966)
The Party’s Over (1967)
Texas in My Soul (1968)
Good Times (1968)
My Own Peculiar Way (1969)
Laying My Burdens Down (1970)
Both Sides Now (1970)
Yesterday’s Wine (1971)
Shotgun Willie (1973)
Troublemaker (1973)
Phases and Stages (1974)
Red Headed Stranger (1975)
Sound in Your Mind (1976)
Stardust (1978)
Willie and Family Live (1978)
Honeysuckle Rose (1980)
Greatest Hits and Some That Will Be (1981)
Always on My Mind (1982)
City of New Orleans (1984)
Promised Land (1986)
The IRS Tapes: Who’ll Buy My Memories? (1992)
Across the Borderline (1993)
Healing Hands of Time (1994)
Revolutions of Time 1975–1993 (1995)
Teatro (1998)
The Great Divide (2002)
Crazy: The Demo Sessions (2003)
Angels & Outlaws (2004)
Countryman (2005)
You Don’t Know Me: The Songs of Cindy Walker (2006)
Country Music (2010)
Heroes (2012)
The Classic Christmas Album (2012)
Let’s Face The Music And Dance (2013)
To All the Girls... (2013)
Snapshot: Wille Nelson (2014)
Band of Brothers (2014)
Summertime: Willie Nelson Sings Gershwin (2016)
For the Good Times: A Tribute to Ray Price (2016)
God’s Problem Child (2017)
Last Man Standing (2018)
My Way (2018)
Ride Me Back Home (2019)
First Rose of Spring (2020)
That's Life (2021)
A Beautiful Time (2022)
I Don't Know a Thing About Love (2023)
Bluegrass (2023)
Diskografia > The Highwaymenin kanssa

Highwaymen (1985)
Live (1986)
Highwaymen 2 (1990)
The Road Goes on Forever (1995)
Highwaymen Ride Again (1995)
Super Hits (1999)
Country Legends (2005)
Diskografia > Waylon Jenningsin kanssa

Waylon and Willie (1978)
WWII (1982)
Diskografia > Kappaleet

”I Gotta Get Drunk”
”Night Life”
”The Highwayman”
”Hello Walls”
”Pretty Paper”
”Funny How Time Slips Away”
”Crazy”
”Bloody Mary Morning”
”On the Road Again”
”Write Your Own Songs”
”City of New Orleans”
”Beer for My Horses”
”Cowboys Are Frequently, Secretly Fond of Each Other”
”Blue Eyes Crying in the Rain”
Filmografia

Valaistu ratsumies (The Electric Horseman, 1979)
Honeysuckle Rose (1980)
Suurkaupungin lait (Thief, 1981)
Barbarosa (1982)
Songwriter (1984)
Red-Headed Stranger (1986)
Postivaunut Lordsburgiin (Stagecoach, 1986)
Wag the Dog – häntä heiluttaa koiraa (Wag the Dog, 1997)
Austin Powers – agentti joka tuuppasi minua (Austin Powers: The Spy Who Shagged Me, 1997)
Half Baked (1998)
The Dukes of Hazzard (2005)
Angles In Montgomery (2006)
Aiheesta muualla

Kuvia tai muita tiedostoja aiheesta Willie Nelson Wikimedia Commonsissa
Willie Nelsonin viralliset kotisivut (englanniksi)
Live Wille – ladattavia konserttitaltiointeja mp3-muodossa (englanniksi)
Willie Nelson Internet Movie Databasessa. (englanniksi)
William Powell Frith

William Powell Frith: Omakuva 83-vuotiaana
Frithin maalaus A Private View at the Royal Academy vuodelta 1883. Maalauksen hahmoihin sisältyvät muun muassa Oscar Wilde, William Thomson, kuninkaallisen taideakatemian johtaja Frederic Leighton sekä Frith itse.
William Powell Frith (9. tammikuuta 1819 Aldfield – 2. lokakuuta 1909 Lontoo) oli brittiläinen taidemaalari. Hänen maalauksensa kuvaavat hänen elinaikansa englantilaista elämää muun muassa rannalla, kilpa-ajoissa ja rautatieasemalla. Häntä pidetään yleisesti yhtenä Viktorian ajan eturivin taiteilijoista.
Valikoituja teoksia

Charles Dickens työhuoneessaan, 1859
Dolly Varden, 1842.
Ikkunallani, Boulognessa
Rautatieasemalla, 1862.
Aiheesta muualla

Wikimedia Commonsissa on kuvia tai muita tiedostoja aiheesta .
Art UK
https://theworldsartist.com/artist/william-powell-frith
Wilhelm Fagerlund

| Wilhelm Fagerlund |
| --- | --- |
 Wilhelm Fagerlund vuonna 1909.
Henkilötiedot
Syntynyt: 26. lokakuuta 1852 Turku
Kuollut: 22. syyskuuta 1939 (86 vuotta) Finström, Ahvenanmaa
Kansalaisuus:  Suomi
Ammatti:  lääkäri
Titteli:  maaherra
Lars Wilhelm Fagerlund (26. lokakuuta 1852 Turku  – 22. syyskuuta 1939 Finström, Ahvenanmaa) oli suomalainen lääkäri ja maaherra. Hän väitteli 1886 lääketieteen ja kirurgian tohtoriksi, oli Helsingin yliopiston oikeuslääketieteen dosentti 1889–1897, Ahvenanmaan Godbyn piirilääkäri 1897–1907, lääkintöneuvos 1907–1914, Ahvenanmaan maaherra 1922–1937.
Fagerlundin vanhemmat olivat kauppalaivuri Herman Anders Fredrik Wilhelm Fagerlund ja Laura Magdalena Sofia Stigzelius. Hän pääsi ylioppilaaksi 1871 Turun kymnaasista ja hän valmistui Helsingin yliopistosta filosofian kandidaatiksi 1875, lääketieteen kandidaaatiksi 1878 ja lääketieteen lisensiaatiksi 1885. Lääketieteen ja kirurgian tohtoriksi hän väitteli 1886.
Fagerlund toimi assistenttina Helsingin yliopiston patologis-anatomisella laitoksella 1889–1897 ja hän hoiti oikeuslääkeopin dosentin virkaa 1889–1897. Vuonna 1897 hänet nimitettiin Ahvenanmaalle Godbyn piirilääkäriksi. Hän tutustui Ahvenanmaan maakuntaan ja otti osaa sen sivistyselämään. Fagerlund oli johtavana henkilönä kansanopiston hallinnossa, hän perusti Ahvenanmaan sivistyshistoriallisen museon ja sai Ålands Vänner-yhdistyksen julkaisemaan teossarjan Ahvenanmaasta. Hän toimi sittemmin lääkintöhallituksessa lääkintöneuvoksena 1907–1914 ja erosi sitten täysinpalvelleena.
Fagerlund julkaisi lääketieteellisiä tutkimuksia varsinkin spitaalitaudista ja tuberkuloosista. Hän julkaisi myös etnografiaa ja Ahvenanmaan paikallishistoriaa käsitelleet teokset Anteckningar om Korpo och Houtskärs socknar (1878), Anteckningar rörande samfärdseln emellan Sverige och Finland över Ålands hav och de åländska öarna (1925) ja Frans Peter von Knorring (1929). Fagerlund vaikutti Turun linnan ja Ahvenanmaan historiallisten museoiden perustamiseen. Hän oli Suomen lääkäriseuran Handlingar-sarjan toimittajana 1887–1897 ja seuran puheenjohtajana 1895.
Kun Ahvenanmaan kysymys ratkaistiin 1922 Fagerlund valittiin maakunnan maaherraksi, koska hänellä oli sekä Suomen virallisten piirien että ahvenanmaalaisten luottamus. Fagerlundin onnistui suuressa määrin poistamaan päiväjärjestyksestä Ahvenanmaan kysymyksessä syntyneet erimielisyydet ja hän loi luottamukselliset suhteet maakunnan ja valtakunnan välille. Fagerlund oli maaherrana vuoteen 1938 saakka.
Fagerlund oli naimisissa vuodesta 1890 Dagmar Elin Mechelinin kanssa.
Aiheesta muualla

Fagerlund, Lars Wilhelm
Åländska personhistorier
Westerberg

Westerberg voi tarkoittaa:
Sukunimenä

Anton Westerberg (1888–1944), suomenruotsalainen kirjailija
Björn Westerberg (1945–2014), ruotsalainen jalkapallovalmentaja
Caj Westerberg (s. 1946), suomalainen kirjailija ja suomentaja
Elias Westerberg (ent. Härkönen), suomalainen näyttelijä, Paavo Westerbergin poika
Erik Westerberg (1915–2010), suomalainen toimittaja ja kustannusjohtaja
Hanna Westerberg (s. 1976), suomalainen kuvataiteilija ja yliopisto-opettaja, Caj Westerbergin tytär
Hans Westerberg (s. 1932), suomalainen yritysjohtaja ja jazz-asiantuntija, kauppaneuvos
Marjatta Nuoreva-Westerberg (o.s. Nuoreva, 1944–2021), suomalainen taidegraafikko, Caj Westerbergin puoliso
Max Westerberg (1936–2015), suomalainen jalkapallovaikuttaja
Mikko J. Westerberg (1932–2014), suomalainen liikemies ja jääkiekkovaikuttaja
Paavo Westerberg (s. 1973), suomalainen näyttelijä, käsikirjoittaja, näytelmäkirjailija ja ohjaaja, Caj Westerbergin poika
Per Westerberg (s. 1951), ruotsalainen poliitikko, ministeri ja valtiopäivien puheenjohtaja
Stig Westerberg (1918–1999), ruotsalainen kapellimestari
Westerkerk

| Westerkerk |
| --- | --- |
 Westerkerk
Sijainti:  Amsterdam, Alankomaat
Koordinaatit:  52°22′28″N, 4°53′1″E
Rakentamisvuosi:  1620-1631
Suunnittelija:  Hendrick de Keyser
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Westerkerk ("Länsikirkko") on protestanttinen kirkko Amsterdamissa, Alankomaissa. Se rakennettiin vuosina 1620-1631 ja sen on suunnitellut Hendrick de Keyser.
Kirkon torni on maan korkein (85 metriä). Turistien on mahdollista kiivetä torniin ihailemaan sieltä avautuvia näkymiä.
Rembrandt van Rijn on todennäköisesti haudattu kirkkoon, mutta haudan paikka on jäänyt arvoitukseksi. Kirkon urkupaneelit maalasi Rembrandtin oppilas Gerard de Lairesse.
Kirkon eteen on vuonna 1987 asetettu Homomonument, joka on maailman ensimmäinen homoseksuaaleille omistettu muistomerkki. Se pystytetty toisen maailmansodan homoseksuaalivainojen muistoksi. Sen on suunnitellut hollantilainen Karin Daan. Monumentti koostuu kolmesta erillisestä vaaleanpunaisesta graniittikolmiosta, jotka symboloivat homoseksuaalisuuden menneisyyttä, nykyisyyttä ja tulevaisuutta.
Kirkon eteläisellä seinustalla lähellä tornia on Anne Frankin patsas, joka pystytettiin vuonna 1975. Sen on tehnyt kuvanveistäjä Mari Andriessen. Patsaalta on noin sadan metrin matka Anne Frankin talolle. Päiväkirjassaan (merkintä 11.7.1942) Anne kertoo pitävänsä kirkon kellojen äänestä.
Aiheesta muualla

Wikimedia Commonsissa on kuvia tai muita tiedostoja aiheesta .
Westerkerk (hollanniksi)
Zhaotong

| Zhaotong 昭通 |
| --- | --- |
 Zhaotongin sijainti Kiinan Yunnanin maakunnassa
 Zhaotong
 Koordinaatit: 27.332°N, 103.715°E 
Valtio:  Kiina
Maakunta:  Yunnan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  23 021 km²
Väkiluku (2010):  5 213 521
 – Metropolialue:  787 845
Aikavyöhyke:  UTC+8
Postinumero:  657XXX
Suuntanumero(t):  0870
 
 www.zt.gov.cn 
Infobox OKVirheellinen NIMI-arvo: 
Zhaotong (kiin. 昭通市, pinyin: Zhāotōng Shì) on prefektuuritason kaupunki Lounais-Kiinan Yunnanin maakunnan koillisosassa. Prefektuurin pinta-ala on 23 021 neliökilometriä ja väkiluku 5,2 miljoonaa (2010). Prefektuurin hallintokeskus on noin 788 000 asukkaan Zhaoyangin kaupunkipiiri (2010).
Kaupunki Zhaotongin Weixinin piirikunnassa.
Zhaotongin prefektuurin jako piirikuntatasolla. Zhaoyangin kaupunkipiiri on merkitty numerolla 1. Esimerkiksi Weixinin piirikunta on numero 10.
Prefektuuri tunnetaan Yunnanin pohjoisena portina. Se rajoittuu etelässä Qujingin prefektuuriin, lännessä ja pohjoisessa Sichuanin sekä idässä Guizhoun maakuntaan. Yunnanin maakunnan pääkaupunki Kunming sijaitsee linnuntietä 290 kilometriä Zhaotongin kaupungista etelälounaaseen. Kaupunkien välillä on päivittäinen reittilento.
Seutu on ollut ihmiskunnan asuttama pitkään. Fossiililöytöjen mukaan jo 100 000 vuotta sitten. Zhaotongista on löydetty monia neoliittisiä jäänteitä.
Aiheesta muualla

Kuvia tai muita tiedostoja aiheesta Zhaotong Wikimedia Commonsissa
Zhaotong Overview (Arkistoitu – Internet Archive) (englanniksi) (chinatravel.com)
Zhaotong Weather and Climate (Arkistoitu – Internet Archive) (englanniksi) (yunnanadventure.com)
Zhao Yunlei

| Zhao Yunlei> 赵芸蕾 |
| --- | --- |
 Zhao vuonna 2009
Henkilötiedot
Syntynyt: 25. elokuuta 1986 (ikä 38) Yichang
Kansalaisuus:   Kiina
Sulkapalloilija
Pituus:  173 cm
Paino:  60 kg
Kätisyys:  Oikea
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Kultaa | Lontoo 2012 | Nelinpeli |  |
|  Kultaa | Lontoo 2012 | Sekanelinpeli |  |
|  Pronssia | Rio de Janeiro 2016 | Sekanelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2011 | Sekanelinpeli |  |
|  Kultaa | Kööpenhamina 2014 | Sekanelinpeli |  |
|  Kultaa | Kööpenhamina 2014 | Nelinpeli |  |
|  Kultaa | Jakarta 2015 | Sekanelinpeli |  |
|  Kultaa | Jakarta 2015 | Nelinpeli |  |
|  Hopeaa | Hyderabad 2009 | Nelinpeli |  |
|  Hopeaa | Lontoo 2011 | Nelinpeli |  |
|  Pronssia | Pariisi 2010 | Nelinpeli |  |
|  Pronssia | Guangzhou 2013 | Nelinpeli |  |
|  Pronssia | Guangzhou 2013 | Sekanelinpeli |  |
Zhao Yunlei (kiin. 赵芸蕾, s. 25. elokuuta 1986 Yichang) on kiinalainen sulkapalloilija, olympiavoittaja ja maailmanmestari.
Zhao on osallistunut kahdesti olympialaisiin. Ensimmäisen kerran hän oli mukana Lontoon olympialaisissa, jossa hän osallistui sekä naisten nelinpeliin ja sekanelinpeliin. Nelinpelissä hän pelasi Tian Qingin kanssa. He voittivat alkulohkossaan hongkongilaiset Poon Lok Yanin ja Tse Ying Suetin sekä japanilaiset Miyuki Maedan ja Satoko Suetsuna. Vaikka he hävisivät tanskalaispari Christinna Pedersen-Kamilla Rytter Juhlille, he pääsivät pudotuspeleihin. Puolivälierissä he voittivat taiwanilaiset Cheng Wen-hsingin ja Chien Yu-chinin. Välierissä kiinalaiset voittivat venäläiset Nina Vislovan ja Valeria Sorokinan. Loppuottelussa Zhao ja Tian voittivat japanilaiset Mizuki Fujiin ja Reika Kakiiwa erin 2–0. Sekanelinpeliin hän osallistui Zhang Nanin parina. He voittivat alkulohkonsa kaikki kolme ottelua. Puolivälierissä he voittivat tanskalaiset Thomas Laybournin ja Rytter Juhlin. Välierissä he voittivat myös tanskalaiset Joachim Fischer Nielsenin ja Pedersenin. Loppuottelussa he kohtasivat kiinalaisparin Xu Chen-Ma Jin, jotka Zhao ja Zhang voittivat erin 2–0. Rio de Janeiron olympialaisissa 2016 hän pelasi vain sekanelinpelissä. Hän pelasi jälleen Zhangin parina. He voittivat alkulohkossaan kaikki kolme ottelua. Puolivälierissä Zhang ja Zhao voittivat japanilaiset Kenta Kazunon ja Ayane Kurihara, mutta välierissä indonesialaispari Tontowi Ahmad-Liliyana Natsirin oli parempi erin 2–0. Pronssiottelussa Zhang ja Zhao voittivat kiinalaiset Xu Chenin ja Ma Jinin.
Zhao on myös moninkertainen maailman- ja Aasian-mestari. Hän on voittanut urallaan viisi MM-kultaa, kaksi MM-hopeaa ja kolme MM-pronssia. Aasian-mestaruuksia hänellä on neljä.
Zhao lopetti kilpailu-uransa vuonna 2016. Myöhemmin hän on toiminut valmentajana.
Aiheesta muualla

Kuvia tai muita tiedostoja aiheesta Zhao Yunlei Wikimedia Commonsissa
Äärellisten leikkausten ominaisuus

Olkoon X jokin joukko ja F sen potenssijoukon P(x) osajoukko. Sanotaan, että F:llä on äärellisten leikkausten ominaisuus, jos  \cap A ei ole tyhjä joukko kaikilla äärellisillä A, joilla A on F:n epätyhjä osajoukko. Äärellisten leikkausten ominaisuus on hyödyllinen topologiassa.
William Thor

William Thor (s. 18. maaliskuuta 2000 Hudiksvall, Ruotsi) on ruotsalais-suomalainen pikajuoksija. Hän edustaa Ruotsissa Strands IF:ia ja Suomessa Porvoon Akillesta. Kansainvälisellä tasolla hän edustaa Ruotsia. Hän on pituudeltaan 173 cm ja painaa 68 kg.
Thor on saavuttanut Kalevan kisoissa pronssia 100 metrin juoksussa 2024. Sisäratojen SM-kilpailuissa hän on saanut pronssia 60 metrin juoksussa 2022 ja 2024. Viestijuoksun SM-kilpailuissa hän voitti kultaa 4 × 100 metrin viestissä 2021 ajalla 40,40 ja pronssia vuonna 2023 ajalla 40,78.
Thorin kaksoisveli Viktor Thor on myös pikajuoksija.
Henkilökohtaiset ennätykset

Thor juoksi 100 metrin ennätyksensä 10,48 Vaasan Kalevan kisoissa kesäkuussa 2024 ja 200 metrin ennätyksensä 21,69 Boråsissa elokuussa 2021. 150 metrillä Thor on juossut 15,86 Espoon Leppävaarassa 2023. Hallissa hän on juossut 60 metriä aikaan 6,76 Tampereella helmikuussa 2024 ja 200 metriä aikaan 22,28 Växjössä helmikuussa 2022.
YK:n digitaalisopimus

YK:n digitaalisopimus (Global Digital Compact) on Yhdistyneiden kansakuntien pääsihteerin António Guterresin Our Common Agenda -tavoiteohjelmassa käynnistämä aloite. Sen tavoitteena on edistää avointa, vapaata, turvallista ja ihmiskeskeistä digitaalista tulevaisuutta, joka perustuu yleismaailmallisiin ihmisoikeuksiin ja tukee kestävän kehityksen tavoitteiden saavuttamista. Päämääränä on myös edistää kansainvälisesti oikeudenmukaista tiedonhallintaa sekä hallita ihmiskunnan käyttöön otettuja teknologioita, kuten tekoälyä.
Tausta ja prosessi

Kuultuaan yli miljoonaa sidosryhmää ympäri maailmaa YK:n jäsenvaltiot antoivat julkilausuman, jossa korostetaan digitaalisen yhteistyön parantamisen tärkeyttä. Julistuksen jälkeen pääsihteerin Our Common Agenda -ohjelmassa kehotettiin järjestämään tulevaisuushuippukokous, jonka teknologiaosio johtaa digitaaliseen sopimukseen.
YK:n yleiskokouksen puheenjohtaja nimitti 17. tammikuuta 2023 Ruandan ja Ruotsin välittäjiksi johtamaan hallitustenvälistä prosessia digisopimuksen laatimiseksi. Prosessin tiekartta julkaistiin 16. tammikuuta 2023.
Osana neuvoa-antavaa prosessia YK on pyytänyt yksityishenkilöiltä, ryhmiltä, yhdistyksiltä, organisaatioilta ja muilta tahoilta palautetta digisopimuksen muotoiluun. Saatua palautetta hyödynnetään digisopimukseen liittyvissä keskusteluissa, joita järjestetään syyskuussa 2024 osana tulevaisuushuippukokousta.
Suhde muihin aloitteisiin

Digitaalisopimus liittyy useisiin muihin kansainvälisiin ponnisteluihin, kuten kestävän kehityksen tavoitteisiin, YK:n pääsihteerin digitaalisen yhteistyön tiekarttaan (Roadmap for digital cooperation) ja Partner2Connect Digital Coalitioniin.
Yleisradion kokeilustudio

Yleisradion kokeilustudio oli vuodesta 1972 noin vuosituhannen vaihteeseen Ylessä toiminut elektroakustisen musiikin koulutus-, tutkimus- ja tuotantoyksikkö.
Kokeilustudio oli osa Yleisradion ammattiopiston lähinnä yhtiön omiin tarpeisiin järjestämää musiikkiteknologian koulutusta. Uuden Radiotalon valmistuttua vuosina 1979–1989 kokeilustudiossa järjestettiin kuitenkin koulutusta myös taidemusiikin säveltäjille ja muille kiinnostuneille. Käytännönläheisen koulutuksen oppiaineina olivat muun muassa studiotekniikka,
tietokonemusiikin äänisynteesi ja analogisynteesi. Kokeilustudion opettajina toimivat Andrew Bentley, Pekka Sirén ja Jussi Liimatainen. Jarmo Sermilä toimi studion johtajana vuodesta 1976.
1970-luvun puolivälissä kokeilustudio sai käyttöönsä Erkki Kurenniemen suunnitteleman ja rakentaman Dimi-6000-musiikkitietokoneen, jota käyttivät muiden muassa Pekka Sirén, Otto Romanowski, Joe Davidow, Jukka Ruohomäki ja Marja Vesterinen. Myöhemmin Yle lahjoitti koneen Helsingin yliopistolle. Vuonna 2012 Yle lahjoitti kokeilustudiossa 30 vuotta käytetyn analogisen Serge-modulaarisyntetisaattorin Sibelius-Akatemialle.
Palkittuja teoksia

Kokeilustudiossa tuotettuja ääniteoksia on palkittu kansainvälisissä kilpailussa kuten Prix Italia (Magnus Lindberg 1986, Kaija Saariaho 1987 ja Olli Kortekangas 1989), Unesco Rostrum (Jukka Tiensuu) ja Ars Electronica Prix Futura (Saariaho).
Levytyksiä

Vuonna 1973 kokeilustudiossa tehtiin albumi Ode to Marilyn. Kokeilustudiossa tehtyä musiikkia julkaistiin myös vuonna 1978 albumilla Suomalaista elektroakustista musiikkia (Fennica Nova FENO 5), joka sisältää Sermilän, Herman Rechbergerin, Jukka Ruohomäen, Osmo Lindemanin, Antero Honkasen, Otto Romanowskin ja Paavo Heinisen musiikkia. Osa levyn äänitystyöstä tehtiin Helsingin yliopiston musiikkitieteen laitoksen studiossa, EMS-tietokonemusiikkistudiossa Tukholmassa, Lindemanin omassa kotistudiossa ja Finnvox-levytysstudiossa. Myös Åke Anderssonin ja Antero Honkasen albumi Reidarin sähköiset kuvat (Love Records LRLP 218, 1977) tehtiin Ylen kokeilustudiossa.
Willie Rushton

| Willie Rushton |
| --- | --- |

Henkilötiedot
Syntynyt: 18. elokuuta 1937 Lontoo, Iso-Britannia
Kuollut: 11. joulukuuta 1996 Lontoo
Puoliso:  Arlen Dorgan (1968–)
Aiheesta muualla
IMDb 
Elonet
William "Willie" George Rushton (18. elokuuta 1937 Lontoo – 11. joulukuuta 1996 Lontoo) oli brittiläinen kirjailija, näyttelijä ja pilapiirtäjä. Hän oli mukana perustamassa Private Eye -satiirilehteä vuonna 1961, ja That Was the Week That Was -televisio-ohjelmaa 1962. I'm Sorry I Haven't a Clue -visailuohjelman vakiojäseniin hän kuului vuodesta 1974 aina kuolemaansa saakka.
Rushton kirjoitti muun muassa kirjat William Rushton's Dirty Book (1964), The Filth Amendment (1981) ja Willie Rushton's Great Moments of History (1985).
Yrjö Suomaa

Yrjö Suomaa, vuoteen 1920 Statschkun (31. joulukuuta 1906 Viipuri – 1. lokakuuta 1972 Helsinki) oli suomalainen yrittäjä ja yritysjohtaja, joka sai talousneuvoksen ja kauppaneuvoksen arvonimet.
Suomaan vanhemmat olivat kapellimestari Edvard Statschkun ja Anna Greta Erikintytär Sirenius ja puolisot 1931–1944 Kirsti Ester Elvira Jaakkola ja vuodesta 1946 Aili Ilona Korri, aiemmin Kratz. Suomaa kävi Viipurin ruotsinkielinen kansakoulun 1912–1916 ja yhden vuoden Svenska lyceum i Viborgia 1916. Hän oli  asiapoika, harjoittelija, automyyjä ja edustaja eri liikkeissä Viipurissa 1916–1929, automyyjä ja itsenäinen edustaja Helsingissä 1929–1930, Oy Schröder Ab:n myyntipäällikkö 1930–1940 ja Yrjö Suomaa agentuuriliikkeen, vuodesta 1943 Yrjö Suomaa Oy ja vuodesta 1950 Suomaa Oy, perustaja, toimitusjohtaja ja hallituksen puheenjohtaja 1940–1972. Suomaa oli myös Tuontiaine Oy:n toimitusjohtaja ja hallituksen puheenjohtaja vuodesta 1962. Hän oli lisäksi muun muassa Suomen Kalastusvälinevalmistajain Liiton johtokunnan jäsen ja Suomen Optisen alan Tukkukauppiaat -yhdistyksen puheenjohtaja 1964–1968. Uintiurheilua harrastanut Suomaa edusti Suomea useissa kisoissa ja sai pronssimitalin 200 metrin rintauinnissa pohjoismaisissa uintikilpailuissa 1929. Hänellä oli  myös hetken aikaa hallussaan tämän uinnin Suomen ennätys. Suomaa oli Viipurin Uimaseuran ja Helsingin Uimareiden jäsen ja Suomen Kalamiesten Keskusliiton perustajia. Sotilasarvoltaan Suomaa oli reservin ylikersantti. Talousneuvoksen arvonimen hän sai 1963 ja kauppaneuvoksen arvonimen 1971.
Zenica-Doboj’n kantoni

| Zenica-Doboj’n kantoni Zeničko-dobojski kanton Zeničko-dobojska županija |
| --- | --- |
 Lippu:  Vaakuna
 Sijainti
Valtio:  Bosnia ja Hertsegovina
Entiteetti:  Bosnia-Hertsegovinan federaatio
Kuntia:  12
Hallinto:  
 – hallinnollinen keskus:  Zenica
Pinta-ala:  3 415 km²
Väkiluku (2013):  385 067
 – väestötiheys:  112,8 as./km²
Zenica-Doboj’n kantoni (bosn. Zeničko-dobojski kanton, serb. Зеничко-добојски кантон, kroatiaksi Zeničko-dobojska županija) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan, Tuzlan kantoniin, Sarajevon kantoniin ja Keski-Bosnian kantoniin. Zenica-Doboj’n kantonin pinta-ala on 3 415 neliökilometriä ja siellä on 385 067 asukasta (vuonna 2013). Kantoni jakautuu 12 kuntaan: Breza, Doboj Jug, Kakanj, Maglaj, Olovo, Tešanj, Usora, Vareš, Visoko, Zavidovići, Zenica ja Žepče. Pääkaupunkina toimii Zenica.
Toinen kantonin nimessä mainittu kaupunki Doboj jäi Serbitasavallan puolelle, vaikka osa entistä kuntaa sijaitseekin federaation puolella. Enemmistönä kantonissa ovat bosniakit (83 %), seuraavaksi eniten on kroaatteja (13 %) ja serbejä (2,5 %).[lähde? ]
Aiheesta muualla

Kuvia tai muita tiedostoja aiheesta Zenica-Doboj’n kantoni Wikimedia Commonsissa
Bosnia ja Hertsegovinan federaation kantonit
Una-Sana
Posavina
Tuzla
Zenica-Doboj
Bosnian Podrinje
Keski-Bosnia
Hertsegovina-Neretva
Länsi-Hertsegovina
Sarajevo
Kantoni 10
William Thomas Best

William Thomas Best
William Thomas Best (13. elokuuta 1826 – 10. toukokuuta 1897) oli brittiläinen urkuri ja säveltäjä.
Best sai opetusta urkuri, säveltäjä John Richardsonilta. Hän piti monia resitaaleja esimerkiksi Italiassa, jossa hän esiintyi Franz Lisztin läsnä ollessa. Hän myös vihki käyttöön urkuja esimerkiksi Royal Albert Hallissa. Best laati omien sävellystensä lisäksi editioita Johann Sebastian Bachin, Georg Friedrich Händelin ja Felix Mendelssohnin teoksista.
Aiheesta muualla

IMSLP: nuotteja